Barnard B&B | LekkeSlaap
Barnard B&B is in Ladismith in die Wes-Kaap en bied skoon, gehalteverblyf aan oornaggaste of sakereisigers. Dit is binne maklike bereik van winkels, eetplekke en doendinge.
Die verblyf beskik oor 2 ruim kamers wat 'n aparte badkamer deel. Elke kamer het 'n dubbelbed en die badkamer het 'n stort, toilet en wasbak.
Daar is 'n gemeenskaplike braaikamer met lieflike braaigeriewe en 'n eetarea. Die kombuis is met 'n stoof, oond, mikrogolfoond, yskas, koffie- en teemaakgeriewe, breekware en eetgerei toegerus.
Die gemeenskaplike sitkamer het gemaklike sitplek, lugversorging vir die warm somersdae, en 'n TV met DStv.
Die huis lei na 'n lieflike tuin. Gaste kry ook veilige parkeerplek op die perseel.
As 'n voormalige restaurateur kan Lizette heerlike maaltye op versoek voorberei, van ontbyt tot aandete, en ook voorsiening maak vir spesiale geleenthede. Die adres is baie sentraal en binne 'n kort entjie se stap van die sentrale sakesentrum af.